rejauldu/bengali-wikipedia huggingface dataset:
এডুয়ার্ড "এডি" কাইনবার্গার (২০ নভেম্বর ১৯১১ - ৭ মার্চ ১৯৭৪) ছিলেন একজন অস্ট্রীয় ফুটবল খেলোয়াড়, যিনি ১৯৩৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি অস্ট্রীয় সেই দলে ছিলেন, যারা ফুটবল টুর্নামেন্টে রৌপ্য পদক জিতেছিল। চারটি ম্যাচই খেলেছেন গোলরক্ষক ও অধিনায়ক হিসেবে।    তথ্যসূত্র    বহিঃসংযোগ    databaseOlympics.com এ এডুয়ার্ড কাইনবার্গার  বিষয়শ্রেণী:১৯১১-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:পুরুষ ফুটবল গোলরক্ষক বিষয়শ্রেণী:১৯৩৬ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:অস্ট্রিয়ার আন্তর্জাতিক ফুটবলার বিষয়শ্রেণী:অস্ট্রিয়ার অলিম্পিক ফুটবলার বিষয়শ্রেণী:১৯৩৬ গ্রীষ্মকালীন অলিম্পিকের ফুটবলার বিষয়শ্রেণী:অস্ট্রীয় পুরুষ ফুটবলার বিষয়শ্রেণী:অলিম্পিক রৌপ্যপদক বিজয়ী অস্ট্রীয়
মো. বদরুদ্দোজা গামা বাংলাদেশ জাতীয় পার্টির রাজনীতিবিদ এবং কুষ্টিয়া-৩ আসনের সাবেক সংসদ সদস্য। তিনি ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়ে ছিলেন।    জন্ম ও প্রাথমিক জীবন  বদরুদ্দোজা গামা ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া শহরের থানাপাড়ায় জন্মগ্রহণ করেন।   রাজনৈতিক ও কর্মজীবন  গামা ভিন্ন সময়ে কুষ্টিয়া পৌরসভা ও কুষ্টিয়া জেলা পরিষদেল চেয়ারম্যান ছিলেন। তিনি জাতীয় পার্টির রাজনীতিবিদ এবং বাংলাদেশ প্রবীণ হিতৈষী সংঘ কুষ্টিয়া জেলা শাখার সভাপতি ছিলেন। তিনি ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়ে ছিলেন।   মৃত্যু  মো. বদরুদ্দোজা গামা ৩০ জুলাই ২০১৭ বাংলাদেশের ঢাকার ডেলটা মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৮১ বছর।   আরও দেখুন    চতুর্থ জাতীয় সংসদ সদস্যদের তালিকা   তথ্যসূত্র    বহিঃসংযোগ    চতুর্থ জাতীয় সংসদ সদস্যদের তালিকা (১৯৮৮) –জাতীয় সংসদ  বিষয়শ্রেণী:২০১৭-এ মৃত্যু বিষয়শ্রেণী:জাতীয় পার্টির রাজনীতিবিদ বিষয়শ্রেণী:কুষ্টিয়ার ব্যক্তি বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:চতুর্থ জাতীয় সংসদ সদস্য
রয়াল (বৈজ্ঞানিক নাম: Junonia hierta (Fabricius)) এক প্রজাতির হলুদ-কালো প্রজাপতি। এরা ‘নিমফ্যালিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়। এদের ওড়ার ছন্দ চঞ্চল এবং এদের সাধারণত মাটির কাছাকাছি উড়তে দেখা যায়। গ্রামাঞ্চলে বিশেষভাবে এদের দেখা পাওয়া যায়। এই হলুদ-কালো রঙের প্রজাপতিদের ডানার বাইরের দিকের অংশ চওড়া নীল এবং প্রায় গোলাকার হয়। নিচের হলুদ অংশে দুটি কালো ফুটকি থাকে।  উপরের ডানার প্রান্তভাগ কালো ও হলুদের মাঝেও প্রান্ত থেকে কালো কিছুটা অংশ ঢুকে এসেছে। নিচের দিকের কালো অংশের গা ঘেঁষে কালো বলয় দেখা যায় এবং এখানে মাঝখানে নীল ফুটকি থাকে। চোখের রঙ এবং অ্যান্টেনা কালচে বর্নের।   আকার  রয়াল প্রজাপতিদের প্রসারিত অবস্থায় ডানার আকার ৪৫-৫৫ মিলিমিটার হয়।   উপপ্রজাতি রয়াল এর প্রজাতিগুলো হলো:Biolib   Junonia hierta hierta (Fabricius, 1798)   Junonia hierta cebrene Trimen, 1870  Junonia hierta paris Trimen, 1887   Junonia hierta magna (Evans, 1926)   ভারতে প্রাপ্ত রয়াল এর  উপপ্রজাতি  ভারতে সাধারণত রয়াল এর যে উপপ্রজাতি দেখা যায় তা হল:-   Junonia hierta hierta Fabricius, 1798 – Oriental Yellow Pansy  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ   ডানার উপরিতল উজ্জ্বল হলুদ বর্নের। সামনের ডানার অ্যাপেক্স অথবা শীর্ষভাগ কালো এবং হলুদ ছোপযুক্ত। কোস্টা এবং টার্মেন সরুভাবে কালো এবং ডরসাম চওড়া কালো ও টর্নাস অংশে পৌঁছে কালো অংশ অধিকতর চওড়া। ডিসকাল অংশে ২ ও ৫ নং শিরামধ্যে অবস্থিত চক্ষুবিন্দুগুলি প্রায়শই খুব অস্পষ্ট অথবা অনুপস্থিত। পিছনের ডানায় বেসাল অংশ (গোড়ার অংশ), কোস্টাল অংশ ও টার্মিনাল অংশ মধ্যভাগ পর্যন্ত চওড়া কালো। টার্মেনের নিম্নভাগ টর্নাস অবধি সরুভাবে কালো বর্নের। কোস্টার খানিক নিচে একটি বড় ও সুস্পষ্ট ডিম্বাকৃতি চকচকে নীল পটি দৃশ্যমান। ডিসকাল অংশ ও ডরসাম হলুদ বর্নের হয়।  ডানার নিম্নতল উপরিতলের উজ্জ্বল হলুদের পরিবর্তে ফ্যাকাশে হলুদ এবং কালোর পরিবর্তে ধূসর ও ইষদ বাদামী বন্ধনী ও দাগ দ্বারা চিত্রিত।   স্ত্রী   ডানার উপরিতল পুরুষেরই প্রায় অনুরূপ, তবে অনুজ্জ্বল হলুদ ও অ্যাপেক্স এর ছোপগুলি ফ্যাকাশে হলুদ অথবা সাদাটে বর্নের হয়। উভয় ডানায় ডিসকাল অংশের বাইরের দিকে ২ ও ৫ নং শিরামধ্যস্থ চক্ষুবিন্দু দুটি সুস্পষ্ট ভাবে প্রতীয়মান ও চক্ষুবিন্দুগুলির কেন্দ্রভাগে চক্ষুতারা নীল। পিছনের ডানায় চক্ষুবিন্দুগুলি ক্ষুদ্রতর। সাবটার্মিনাল ও টার্মিনাল সরু কালো রেখা বিদ্যমান।  ডানার নিম্নতল পুরুষ নমুনার অনুরূপ। পুরুষ অপেক্ষা স্ত্রী প্রজাতি আকারে বড় হয়।   বিস্তার  এই প্রজাতি ভারত, পাকিস্তান, নেপাল, ভুটান, বাংলাদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।   আচরণ  এদের ওড়ার ছন্দ বেশ চঞ্চল এবং এরা মাটির কাছাকাছি উড়তে পছন্দ করে। পুরুষ রয়াল প্রজাপতিদের ভিজে মাটিতে জলপান করতে এবং ফুলের মধু খেতে সাধারণত দেখা যায়। এরা অতিমাত্রায় সক্রিয় এবং একটি বিশেষ বিচরন ক্ষেত্রের মধ্যে সীমাবব্ধ থাকতে ভালোবাসে।   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৯৮-এ বর্ণিত প্রজাপতি
বাংলাদেশ নৌবাহিনী জাহাজ (সংক্ষেপেঃ বানৌজা) এলসিটি ১০১ একটি টাইপ ০৬৯ ইউচীন-শ্রেণীর ল্যান্ডিং ক্রাফট ট্যাংক (এলসিটি) জাহাজ। এই জাহাজটিকে কাইলিং শিপইয়ার্ডে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি ৫০ টন কার্গো বা ১৫০ জন সেনাসদস্য, রসদ, অস্ত্র ও গোলাবারুদ, ছোট ও মাঝারি আকারের সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে সমরাস্ত্র সংগ্রহের সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য ল্যান্ডিং ক্রাফট ট্যাংক (এলসিটি) জাহাজ ক্রয়ের পদক্ষেপ নেয়া হয়। এরই ধারাবাহিকতায় কাইলিং শিপইয়ার্ডে উভচর জাহাজটি নির্মিত হয়। অবশেষে ১৯৮৬ সালে বানৌজা এলসিটি ১০১ জাহাজটি বাংলাদেশ নৌবাহিনীতে কমিশন লাভ করে।   বৈশিষ্ট্য ও যান্ত্রিক কাঠামো   বানৌজা এলসিটি ১০১ জাহাজটির দৈর্ঘ্য , প্রস্থ  এবং গভীরতা । এই উভচর জাহাজটির ওজন ৮৫ টন এবং জাহাজটিতে রয়েছে ২টি ১২ভি১৫০সি  ডিজেল ইঞ্জিন। যার ফলে জাহাজটির সর্বোচ্চ গতিবেগ । এটি ১২ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিটি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিটি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।   রণসজ্জা   দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:   ২টি সিআইএস-৫০ ১২.৭ মিমি বিমান-বিধ্বংসী মেশিনগান   এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ
পাখী তাইরিওয়ালা (; ; জন্ম: ৭ জুন ১৯৮৪) "পুনারনাভা মেহতা" দ্বিতীয় পর্যায়ের নামে "ইয়ে ক্যা হো রাহা হ্যায়" ২০০২ সালের বলিউডে একজন ভারতীয় অভিনেত্রী হিসেবে আত্মপ্রকাশ করেন। তিনি তার আসল নাম পুনারনাভা মেহতা ব্যবহার করেন। তিনি পরবর্তীতে তার ডাক নাম পাখী পরিবর্তন করেন এবং আব্বাস তাইরিওয়ালা এর সাথে তার বিয়ের পর তাইরিওয়ালা গ্রহণ করেন।   প্রাথমিক জীবন ও শিক্ষা  পাখীর জন্ম ও প্রতিপালন হন দিল্লিতে যেখানে তার বাবা শিক্ষক এবং সাংবাদিক ছিলেন। তিনি সরদার প্যাটেল বিদ্যালয় থেকে তার স্কুল জীবন সম্পন্ন করেন।   ব্যক্তিগত জীবন  পাখী পরিচালক আব্বাস তাইরিওয়ালা এর সাথে বিবাহ বন্ধনে আবদ্ধ হন। তারা জানে তু ইয়া জানে না এর শুটিং চলাকালে প্রেমে পড়ে গিয়েছিলেন। তিনি শ্রী শ্রী রবি শংকর নেতৃত্বে "আর্ট অব লিভিং ফাউন্ডেশনের" একজন শিক্ষক।   চলচ্চিত্রের তালিকা   ড্যান্স অব দ্যা উইন্ড - (১৯৯৭) ...  শাব্দা  ইয়ে ক্যা হো রাহা হে? - (২০০২) ... স্তিলা  ঝুটা হি সহি - (২০১০) ... মিসকা  দে তালি - (২০০৮)... লেখন  জানে তু ইয়া জানে না - (২০০৭) ... কাস্টিং পরিচালক   তথ্যসূত্র    বহিঃসংযোগ     বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় নারী মডেল বিষয়শ্রেণী:দিল্লির ব্যক্তি
320px|থাম্ব|শেচুরিত্য টকেন ডেভিচে ইন্টারনেটের মাধ্যমে সাধারণ ব্যাংকিং কার্যক্রমকেই ইন্টারনেট ব্যাংকিং বা অনলাইন ব্যাংকিং বলে। এক্ষেত্রে ইন্টারনেট-এ যুক্ত হয়ে ব্যাংকের নির্দিষ্ট সুরক্ষিত ওয়েবসাইট-এর মাধ্যমে একজন গ্রাহক তার ব্যাংক একাউন্টে প্রবেশ করে। একাউন্টে প্রবেশের জন্য ব্যাংক গ্রাহককে প্রয়োজনীয় তথ্য (সাধারণত: একটি আইডি ও পাসওয়ার্ড) সরবরাহ করে। কিছু সীমাবদ্ধতা রয়েছে যা দিন দিন কাটিয়ে উঠার চেষ্টা করা হচ্ছে।   সুবিধা  ইন্টারনেট ব্যাংকিং ব্যবহারের ফলে একজন গ্রাহক নিম্নোক্ত সুবিধাগুলো পেতে পারেন:  ২৪ ঘণ্টা, ৩৬৫ দিন একাউন্টে প্রবেশের সুবিধা  হিসাবের ব্যালেন্স অনুসন্ধান  এক স্থান (অ্যাকাউন্ট) থেকে অন্য স্থানে (অ্যাকাউন্ট) অর্থ স্থানান্তর  নিজের একাধিক হিসাবের মধ্যে অর্থ স্থানান্তর  ইউটিলিটি বিল পরিশোধ (যেমন: বিদ্যুৎ, পানি, গ্যাস, ফোন, মোবাইল, ইন্টারনেট ইত্যাদি)  সুদের হার অনুসন্ধান, বৈদেশিক মুদ্রার বিনিময় হার অনুসন্ধান  হিসাবের রিপোর্ট অনুসন্ধান  চেক বই এর জন্য অনুরোধ  চেক এর পেমেন্ট বাতিল করা  বিভিন্ন ডিপোজিট স্কিম খোলা ইত্যাদি। বি:দ্র: ব্যাংক ভেদে ইন্টারনেট ব্যাংকিং সুবিধার কিছুটা তারতম্য হতে পারে।   বাংলাদেশে ইন্টারনেট ব্যাংকিং  বাংলাদেশে যে সমস্ত ব্যাংক ইন্টারনেট ব্যাংকিং সুবিধা দেয় এদের মধ্যে উল্লেখযোগ্য হল:  ট্রাস্ট ব্যাংক লিমিটেড  ডাচ-বাংলা ব্যাংক লিমিটেড  ইস্টার্ণ ব্যাংক লিমিটেড  ঢাকা ব্যাংক লিমিটেড  ব্র্যাক ব্যাংক লিমিটেড  প্রাইম ব্যাংক লিমিটেড  ইসলামী ব্যাংক বাংলাদেশ লিমিটেড  প্রথম তিনটি ব্যাংকই একই সফটওয়্যার ব্যবহার করে। সফটওয়্যারটির নাম ফ্লেক্সকিউব যা আই-ফ্লেক্স সল্যুশনসএর তৈরি। ট্রাষ্ট ব্যাংক ব্যবহার করছে ফ্লোরা ব্যাংক সফটওয়্যার।  তথ্যসূত্র    বহিঃসংযোগ   বিষয়শ্রেণী:ব্যাংকিং প্রযুক্তি বিষয়শ্রেণী:অনলাইন সেবা বিষয়শ্রেণী:ইন্টারনেট বিষয়শ্রেণী:ব্যাংকিং পরিভাষা বিষয়শ্রেণী:অনলাইন ব্যাংকিং বিষয়শ্রেণী:ওয়েব অ্যাপ্লিকেশন
ভারতে শিখধর্ম চতুর্থ-প্রধান ধর্ম যার অনুসারীর সংখ্যা আনুমানিক ২১ মিলিয়ন এবং ২০১১ সালের হিসাবে ভারতের জনসংখ্যার ১.৭% অধিবাসী এই ধর্মীয় গোষ্ঠীর। দেশের সংখ্যাগরিষ্ঠ শিখরা উত্তরাঞ্চলীয় পাঞ্জাব রাজ্যে বসবাস করে, যা বিশ্বের একমাত্র শিখ-সংখ্যাগরিষ্ঠ প্রশাসনিক বিভাগ।  ভারত বিশ্বের সংখ্যাগরিষ্ঠ শিখ জনসংখ্যার আবাসস্থল এবং কানাডার পরে বিশ্বের দ্বিতীয় বৃহত্তম শিখ জনসংখ্যার অনুপাত রয়েছে এখানে।   ইতিহাস    বিভক্তি  চীফ খালসা দিওয়ান এবং মাস্টার তারা সিংয়ের নেতৃত্বাধীন শিরোমণি আকালি দল সহ শিখ সংগঠনগুলি, পাকিস্তান সৃষ্টির সম্ভাবনাকে নিপীড়নের সূচনা হিসাবে দেখে ভারত ভাগের তীব্র বিরোধিতা করেছিল।   জনমিতি    জনসংখ্যা  ভারতের শিখ জনসংখ্যা ২০.৮ মিলিয়নে দাঁড়িয়েছে, যা দেশের মোট জনসংখ্যার মাত্র ১.৭২%। বিশ্বের আনুমানিক ২৫-৩০ মিলিয়ন শিখের মধ্যে অধিকাংশই (২০.৮-২২ মিলিয়ন) ভারতে বাস করে, যা বিশ্বের মোট শিখ জনসংখ্যার প্রায় ৮৩.২%-৮৪.১%। ভারতে শিখদের প্রজনন হার ১.৬, যা ২০১৯-২১ সালের অনুমান অনুসারে দেশের মধ্যে সর্বনিম্ন।   জাতীয়তা এবং জাতিগত উত্স   যদিও পাঞ্জাবি শিখরা সংখ্যাগরিষ্ঠ শিখ জনসংখ্যা গঠন করে, কিন্তু শিখ সম্প্রদায় বৈচিত্র্যময় এবং তারা পশতু ভাষা, ব্রাহুই ভাষা, তেলুগু ভাষা, মারাঠি ভাষা, অসমীয়া ভাষা, হিন্দি ভাষা, সিন্ধি ভাষা, বাংলা ভাষা সহ আরও অনেক ভাষায় কথা বলে।  আরও দেখুন    প্রখ্যাত শিখধর্মাবলম্বী;  ভারতে ধর্ম;  কোচিন শিখ;  শিখধর্ম;  পাকিস্তানে শিখধর্ম;  শিখ সংস্কৃতি।   তথ্যসূত্র    অতিরিক্ত পঠন   Fauja, S., & Talib, Gurbachan Singh (1996). Guru Tegh Bahadur: Martyr and teacher. Patiala: Punjabi University.   বহিঃসংযোগ    The Sikh Foundation International – Inspire, Engage & Educate (English) -  Sikhismus | Sikh Religion | Sikhi | DISR - Deutsches Informationszentrum für Sikh Religion informiert | Gurbani | Gurmat  (German & English)
২০২২ সালে আনুমানিক ১লাখ সদস্য (৫%) সহ ডেনমার্কে বৌদ্ধ ধর্ম একটি সংখ্যাগুরু ধর্ম ।  ইতিহাস  19 শতকে, বৌদ্ধধর্ম সম্পর্কে জ্ঞান ফিরিয়ে আনা হয়েছিল সেই অভিযানগুলি থেকে যা দূর প্রাচ্যের অন্বেষণ করেছিল কিন্তু আগ্রহ ছিল মূলত লেখক, বৌদ্ধবিদ এবং ফিলোলজিস্টদের কাছ থেকে। 1921 সালে, ডঃ ক্রিশ্চিয়ান এফ. মেলবাই ডেনমার্কে প্রথম বৌদ্ধ সোসাইটি প্রতিষ্ঠা করেন, কিন্তু 1953 সালে তার মৃত্যুর আগে এটি 1950 সালে বিলুপ্ত হয়ে যায়। 1950-এর দশকে, বৌদ্ধধর্ম, বিশেষ করে তিব্বতি বৌদ্ধধর্মের প্রতি আগ্রহের পুনরুজ্জীবন ঘটে। হান্না এবং ওলে নাইডাহল কোপেনহেগেনে প্রথম কর্ম কাগ্যু বৌদ্ধ কেন্দ্র প্রতিষ্ঠা করেন। বৌদ্ধ ধর্মের তৃতীয় তরঙ্গ 1980-এর দশকে আসে, যখন ভিয়েতনাম, শ্রীলঙ্কা এবং চীন থেকে শরণার্থীরা ডেনমার্কে আসে। কিছু বৌদ্ধ মহিলা, বিশেষ করে যারা থাইল্যান্ড থেকে, ডেনমার্কে এসেছিলেন ডেনিশ স্বামীর খোঁজে। The history of Buddhism in Denmark is written by Jørn Borup in Dansk Dharma. Buddhisme og buddhister i Danmark, Højbjerg: Forlaget Univers, 2005.  তথ্যসূত্র    বহিঃসংযোগ    Diamond Way Buddhism Denmark  Phendeling  karmapatrust  Tibet Charity  Yearbook of religions in Denmark from Center of Contemporary Religion  Buddhistisk Samfund (Buddhist Society)  বিষয়শ্রেণী:দেশ অনুযায়ী বৌদ্ধধর্ম বিষয়শ্রেণী:ইউরোপে বৌদ্ধধর্ম বিষয়শ্রেণী:বৌদ্ধধর্ম বিষয়শ্রেণী:ডেনমার্ক
উন্নয়নশীল ৮টি দেশ নিয়ে গঠিত আন্তর্জাতিক সংস্থা ডি-৮ অর্গানাইজেশন ফর ইকোনমিক কো-অপারেশন যা সংক্ষেপে ডি-৮ (D-8 বা Developing Eight) নামেও পরিচিত। এই সংস্থাটি একটি অর্থনৈতিক উন্নয়ন জোট। বাংলাদেশ, মিশর, ইন্দোনেশিয়া, মালয়েশিয়া, ইরান, নাইজেরিয়া, পাকিস্তান এবং তুরস্ক এই ৮ টি দেশ নিয়ে ডি-৮ সংস্থা গঠিত।   এই আটটি দেশের সম্মিলিত জনসংখ্যা প্রায় ১.২ বিলিয়ন বা সমস্ত মুসলিমদের ৬০%, যা বিশ্বের মোট জনসংখ্যার প্রায় ১৩% এবং ৭.৬ মিলিয়ন বর্গ কিলোমিটার এলাকা জুড়ে বিস্তৃত, যা বিশ্বের ভূমির ৫%। ২০০৬ সালে, ডি-৮ সদস্য রাষ্ট্রগুলির মধ্যে বাণিজ্য ছিল ৩৫ বিলিয়ন ডলার, এবং ২০১০ সালে তা প্রায় ৬৮ বিলিয়ন ডলার ছিল। ২০১০ সালে আটটি উন্নয়নশীল দেশের মধ্যে লেনদেন বিশ্বের বাণিজ্যের ৩.৩ শতাংশ ছিল। ২০২৩ সালের হিসাবে, আটটি দেশের মোট নোমিনাল জিডিপি ছিল প্রায় ৪.৯২ ট্রিলিয়ন ডলার।   ইতিহাস  উন্নয়নশীল ৮ বা ডি-৮ তুরস্কের প্রধানমন্ত্রী নাজমদ্দিন ( তুর্কিতে যাকে নেচমেত্তিন এরবাকান বলা হয় ) প্রতিষ্ঠা করেন । ডি-৮ ১৯৯৭ সালে জুনের ১৫ তারিখে ইস্তাম্বুল ঘোষণার মাধ্যমে যাত্রা শুরু করে।   উদ্দেশ্য  ডি-৮ এর উদ্দেশ্য হল উন্নয়নশীল দেশ গুলোর উন্নতি সাধন করা ও বিশ্ব অর্থনীতিতে নিজেদের অবস্থান সুদৃঢ় করা, পারস্পরিক বাণিজ্যিক সম্পর্ক ও সুবিধা বৃদ্ধি করা , আর আন্তর্জাতিক পর্যায়ে সিদ্ধান্ত গ্রহণে সকলের অংশ গ্রহণ বৃদ্ধি করা ও মানসম্মত জীবন যাপন নিশ্চিত করা।   ডি-৮ এর সহযোগিতার প্রধান খাত গুলোর মধ্যে রয়েছে, আর্থিক, ব্যাংকিং, গ্রাম্য উন্নয়ন, বিজ্ঞান ও প্রযুক্তি, মানব কল্যাণ ও মানবাধিকার, কৃষি, জালানি, পরিবেশ, এবং স্বাস্থ ইত্যাদি।   শীর্ষ সম্মেলন   ক্রমিক নং  তারিখ  আয়োজক দেশ  আয়োজক দেশের নেতা   আয়োজক নগরী ১  জুন ১৫, ১৯৯৭    সুলেমান দেমিরেল  ইস্তাম্বুল ২  মার্চ ১-২ , ১৯৯৯   শেখ হাসিনা  ঢাকা ৩  ফেব্রুয়ারি ২৫,২০০১    হোসনি মুবারক  কায়রো ৪  ফেব্রুয়ারি ১৮,২০০৪   মোহাম্মদ খাতামি  তেহরান ৫  মে ১৩, ২০০৬   সুসিলো বাম্বাং ইয়ুধোয়ুনু বালি ৬  জুলাই ৮,২০০৮   আব্দুল্লাহ আহমদ বাদাবী কুয়ালালামপুর ৭   জুলাই ৮, ২০১০    গুড লাক জনাথন  আবুজা ৮  নভেম্বর, ২০১২    আসিফ আলি জারদারি  ইসলামাবাদ ৯  অক্টোবর, ২০১৭     রেজেপ তাইয়িপ এরদোয়ান  ইস্তাম্বুল ১০  এপ্রিল, ২০২১     শেখ হাসিনা  ভার্চুয়াল ১১ ডিসেম্বর, ২০২৪    আবদেল ফাত্তাহ আল-সিসি  কায়রো   তথ্যসূত্র    বহিঃসংযোগ      বিষয়শ্রেণী:আন্তর্জাতিক সংস্থা   বিষয়শ্রেণী:বাংলাদেশের বৈদেশিক সম্পর্ক বিষয়শ্রেণী:পাকিস্তানের বৈদেশিক সম্পর্ক বিষয়শ্রেণী:নাইজেরিয়ার বৈদেশিক সম্পর্ক বিষয়শ্রেণী:আন্তর্জাতিক অর্থনৈতিক সংস্থা বিষয়শ্রেণী:আন্তঃসরকারি সংস্থা বিষয়শ্রেণী:ইরানের বৈদেশিক সম্পর্ক বিষয়শ্রেণী:তুরস্কের বৈদেশিক সম্পর্ক বিষয়শ্রেণী:ইন্দোনেশিয়ার বৈদেশিক সম্পর্ক বিষয়শ্রেণী:মিশরের বৈদেশিক সম্পর্ক বিষয়শ্রেণী:মালয়েশিয়ার বৈদেশিক সম্পর্ক
সুলতান আবু আল-ইলা মসজিদ (আরবি: السلطان أبو العلا) মিশরের কায়রোর অন্যতম বিখ্যাত মসজিদ। মসজিদটি ২৩ টি শুভ্র সাদা মার্বেল কলামের ভিত্তিতে তৈরি। প্ল্যাটফর্মটি ভারতীয় সেগুনের তৈরি একটি মাস্টারপিস। ছাদটি সোনার পাতায় আশ্চর্যজনক ক্ষুদ্র ট্র্যাপিংস দিয়ে আবদ্ধ । অভ্যন্তরের দেয়াল এবং গম্বুজটি ইসলামী বর্ণের শিলালিপি দ্বারা সজ্জিত। বাইরের গম্বুজটি সমস্ত মামলুকদের মতোই পাথরের তৈরি।https://archnet.org/sites/4732/  খ্রিস্টীয় অষ্টম শতাব্দীর শেষদিকে মক্কায় জন্মগ্রহণকারী, সুলতান আবু আল-ইলা মিশরে আহল আল-বাইত এর নিকটে চলে গিয়েছিলেন।   আরও দেখুন   ইসলামের একটি শিক্ষামূলক বিশ্বকোষ   তথ্যসূত্র   বিষয়শ্রেণী:কায়রোর মসজিদ বিষয়শ্রেণী:মধ্যযুগের কায়রো বিষয়শ্রেণী:গম্বুজসহ মসজিদ
ভের্নার হের্ৎসগ () (জন্ম: ৫ই সেপ্টেম্বর, ১৯৪২) জার্মান চলচ্চিত্র পরিচালক, চিত্রনাট্যকার, অভিনেতা এবং অপেরা পরিচালক। রাইনার ভের্নার ফাসবিন্ডার, মার্গারেটে ফন ট্রট্টা, ফোকার শ্লোনডর্ফ, ভিম ভেন্ডার্স এবং অন্যান্যদের সাথে তাকেও জার্মান নবতরঙ্গ আন্দোলনের অন্যতম ব্যক্তি হিসেবে গণ্য করা হয়। তার ছবিতে অসম্ভব স্বপ্নকে তাড়া করে বেড়ানো নায়ক চরিত্র এবং খুব সাধারণ কোন ক্ষেত্রে সাধারণ মানুষের ব্যতিক্রমধর্মী ও অনন্য গুণের পরিচয় পাওয়া যায়।   তথ্যসূত্র    বহিঃসংযোগ    Official site    Extracts from Herzog on Herzog  Interview with Herzog on "Encounters at the End of the World" at IFC.com  Senses Of Cinema on Werner Herzog  বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় বংশোদ্ভূত জার্মান ব্যক্তি বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:জার্মান ভাষার চলচ্চিত্র পরিচালক বিষয়শ্রেণী:জার্মান অপেরা পরিচালক বিষয়শ্রেণী:জার্মান চলচ্চিত্র অভিনেতা বিষয়শ্রেণী:জার্মান চলচ্চিত্র পরিচালক বিষয়শ্রেণী:জার্মান চলচ্চিত্র প্রযোজক বিষয়শ্রেণী:জার্মান চিত্রনাট্যকার বিষয়শ্রেণী:জার্মান নাস্তিক বিষয়শ্রেণী:জার্মান প্রামাণ্যচিত্র নির্মাতা বিষয়শ্রেণী:মার্কিন যুক্তরাষ্ট্রে জার্মান প্রবাসী বিষয়শ্রেণী:যুক্তরাজ্যে জার্মান প্রবাসী বিষয়শ্রেণী:ডিরেক্টরস গিল্ড অব আমেরিকা পুরস্কার বিষয়শ্রেণী:গুলি খেয়ে বেঁচে যাওয়া বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:হাইডেলবার্গ বিশ্ববিদ্যালয়ের শিক্ষক বিষয়শ্রেণী:প্রাক্তন রোমান ক্যাথলিক বিষয়শ্রেণী:লস অ্যাঞ্জেলেসের অভিনেতা বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
অতীন্দ্রনাথ বসু (জন্ম: ৩ ফেব্রুয়ারি ১৮৭৩ - মৃত্যু: ১০ জুন ১৯৬৫) একজন ভারতের স্বাধীনতা আন্দোলনকারী বাঙালি বিপ্লবী।   পরিবার  কলকাতার জোড়াবাগানের বসু পরিবারে তার জন্ম হয়। তার পিতার নাম অপূর্বকৃষ্ণ বসু। অতীন্দ্রনাথের পুত্র উত্তর কলকাতার নেতৃস্থানীয় অমর বসু পিতার সকল কাজে যুক্ত ছিলেন। অতীন্দ্রনাথ নিজে একজন কুস্তিগির ছিলেন। ময়মনসিংহের রাজা জগৎকিশোর আচার্য চৌধুরী ছিলেন তার শিক্ষাগুরু। সিমলা ব্যায়াম সমিতির প্রাঙ্গনে ভারতীয় প্রথায় কুস্তি প্রতিযোগিতার আয়োজন তিনিই প্রথম করেছিলেন।   বিপ্লবী কর্মকাণ্ড  অতীন্দ্রনাথ বসু যুগান্তর বিপ্লবী দলের অন্যতম নেতৃস্থানীয় ছিলেন। তিনি স্বাধীনতা সংগ্রামে কয়েকবার কারাবরণ করেছিলেন। ১৯১৬ খ্রিষ্টাব্দ থেকে পরবর্তী পাঁচবছর ব্রিটিশবিরোধী বিপ্লবী কেন্দ্র পরিচালনার অপরাধে তাকে নির্বাসনদণ্ড ভোগ করতে হয়। তিনি রবীন্দ্রনাথের পরামর্শে 'মহেশালয়' নামের একটি বিদ্যালয় স্থাপনা করেছিলেন। ১৯০৫ খ্রিষ্টাব্দে তিনি 'ভারত ভান্ডার' নামের একটি সংস্থা তৈরি করেন। অতীন্দ্রনাথ যুবকদের দেহে ও মনে শক্তিমান করে তোলার উদ্দেশ্যে ১৯২৬ খ্রিষ্টাব্দের ২রা এপ্রিল সিমলা ব্যায়াম সমিতি প্রতিষ্ঠা করেন। ১৯২৫ খ্রিষ্টাব্দে তিনি সর্বজনীন দুর্গা পূজার প্রচলন করেন যাতে দেশের মানুষ বিভেদ ভুলে একত্রে উৎসবে মেতে উঠতে পারে। এই পূজা প্রাঙ্গণে স্বদেশী মেলারও আয়োজন হত। ১৯৩২ খ্রিষ্টাব্দে ইংরেজ সরকার সিমলা ব্যায়াম সমিতিকে শরীরচর্চার আড়ালে বিপ্লবী তৈরির আখড়া সন্দেহ করে এটিকে বেআইনি বলে ঘোষণা করে। নেতাজী সুভাষচন্দ্র বসু, দেশপ্রিয় যতীন্দ্রমোহন সেনগুপ্ত, ডাঃ জে. এম. দাশগুপ্ত প্রভৃতি নেতৃবর্গ সিমলা ব্যায়াম সমিতির কাজের সঙ্গে যুক্ত ছিলেন।   তথ্যসূত্র   বিষয়শ্রেণী:১৮৭৩-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
এম-১০০ মার্কিন যুক্তরাষ্ট্রের মিশিগান রাজ্যের কেন্দ্রস্থলে অবস্থিত একটি উত্তর-দক্ষিণগামী প্রধান জাতীয় মহাসড়ক। এটি পটারভিল ও গ্র্যান্ড লেজের মধ্যে অবস্থিত যা রাজধানীর পশ্চিমে আন্তঃরাজ্য মহাসড়ক-৬৯(আই-৬৯) ও অন্তঃরাজ্য মহাসড়ক-৯৬(আই-৯৬) কে সংযুক্ত করে। মহাসড়কটি পূর্বে এম-১৬ এর একটি অংশবিশেষ ছিল। পরবর্তীতে এম-১৬ পুননির্মাণ হবার পর ১৯২৭ সালে এম -১০০ মহাসড়কটি তৈরি করা হয়। ১৯৩০, ১৯৫০ ও ১৯৯০ সালের তিনটি সম্প্রসারের মাধ্যমে এম-১০০ বর্তমান রুপ লাভ করেছে।    সড়কের বর্ণনা  এম-১০০ পটারভিলের আই-৬৯  এর ৬৬ নম্বর বহিঃগমন পথ থেকে শুরু হয়। মহাসড়কটি উত্তর দিকে হার্টেল সড়ক বরাবর অগ্রসর হয় এবং পুরাতন ইউএস মহাসড়ক-২৭(ইউএস-২৭) ল্যান্সিং সড়ককে শহরতলীর দক্ষিণে পরস্পর ছেদ করে। হার্টেল সড়ক পটারভিল থেকে উত্তর দিকে গ্র্যান্ড লেজের দিকে যায়। এম-৪৩ এর উত্তর দিকে এম-১০০ ক্লিনটন সড়ককে অনুসরণ করে এবং উইলো মহাসড়কের উত্তর দিকে পৌছে তা জেফারসন সড়কের সাথে আগাতে থাকে। এরপর এটি সেতু সহযোগে গ্র্যান্ড নদী অতিক্রম করে এম-১০০ নদীর উত্তর দিকে পুনরায় ক্লিনটন সড়কে ফিরে আসে। শহরের উত্তর প্রান্তে এই মহাসড়ক আবারো হার্টেল সড়ক নামধারণ করে। পরবর্তীতে তা আব্রামস মিউনিসিপাল বিমানবন্দরের কাছে রাইট সড়ক নাম লাভ করে। মহাসড়কটি গ্র্যান্ড নদীর উত্তরে এম-১০০ আন্তঃরাজ্য মহাসড়ক - ৯৬ (আই-৯৬) এর সাথে যুক্ত হয়ে শেষ হয়।   মিশিগান রাজ্যের অন্যান্য মহাসড়কের মত এম-১০০ও মিশিগান পরিবহন বিভাগ দ্বারা পরিচালিত হয়। ২০১১ সালে ট্র্যাফিক বিভাগের এক সার্ভেতে দেখা যায় যে  পটারভিল ও গ্র্যান্ড লেজ শহরের মধ্যে যাতায়তের জন্য  নুন্যতম ৫,৪১৯ টি থেকে সর্বোচ্চ ১৬,৬২৬ টি  যানবাহন প্রতিদিন এই মহাসড়ক ব্যবহার করে।  তবে এম-১০০ এর কোন অংশই যুক্তরাষ্ট্রের অর্থনীতি, প্রতিরক্ষা ও গতিশীলতার জন্য গুরুত্বপূর্ণ হিসেবে বিবেচিত জাতীয় মহাসড়ক ব্যাবস্থার অন্তর্গত নয়।      ইতিহাস  এম-১০০ ১৯২৫ সালে নির্মিত হয় যখন এম-১৬ কে পরিবর্তন করে সরাসরি ল্যান্সিং ও ইগলের মধ্যে নেয়া হয়। এম-১০০ গ্র্যান্ড লেজে এম-৩৯ থেকে শুরু হয় এবং উত্তরে এম-১৬  এর দিকে অগ্রসর হয়। মহাসড়কটি ১৯৩২ সালের শেষ দিকে দক্ষিণে সম্প্রসারণ করা হয়। এর উত্তর প্রান্ত ১৯৫৮ সালে সম্প্রসারণ করে ইউএস ১৬(বর্তমান আই-৯৬) এর সঙ্গে যুক্ত করা হয়। দক্ষিণ প্রান্তও একই ভাবে ১৯৯১ সালে সম্প্রসারণ করে পটারভিলের নিকটে আই-৬৯ বা ইউএস ২৭ এর ফ্রিওয়েতে যুক্ত হয়।    গুরুত্বপূর্ণ অন্তঃসংযোগ    আরও দেখুন    মিশিগান মহাসড়ক বাতায়ন   তথ্যসূত্র    বহিঃসংযোগ   M-100 at Michigan Highways  M-100  at CanHighways.com  বিষয়শ্রেণী:মিশিগান অঙ্গরাজ্যের মহাসড়ক বিষয়শ্রেণী:এক্টন কাউন্টি, মিশিগান-এর পরিবহণ বিষয়শ্রেণী:ক্লিন্টন কাউন্টি, মিশিগান-এর পরিবহণ
খুলনা বাংলাদেশের তৃতীয় বৃহত্তম শহর। ২০২২ সালের জনশুমারি অনুযায়ী খুলনা সিটি কর্পোরেশনের মোট জনসংখ্যা ৭,১৮,৭৩৫। পুরুষের সংখ্যা ৩,৬৪,২৫১, নারী সংখ্যা ৩,৫৪,৩৭৫ এবং অন্যান্য সংখ্যা ১০৯।   বিশ্ববিদ্যালয়    সরকারি বিশ্ববিদ্যালয়   খুলনায় ৪টি সরকারি বিশ্ববিদ্যালয় রয়েছে।   খুলনা বিশ্ববিদ্যালয়  খুলনা প্রকৌশল ও প্রযুক্তি বিশ্ববিদ্যালয়  খুলনা কৃষি বিশ্ববিদ্যালয়  খুলনা মেডিকেল বিশ্ববিদ্যালয়   বেসরকারি বিশ্ববিদ্যালয়   খুলনায় ৫টি বেসরকারি বিশ্ববিদ্যালয় রয়েছে।   খুলনা খান বাহাদুর আহ্‌ছানউল্লা বিশ্ববিদ্যালয়  নর্থ ওয়েস্টার্ন বিশ্ববিদ্যালয়  নর্দান ইউনিভার্সিটি অব বিজনেস অ্যান্ড টেকনোলোজি খুলনা  বাংলাদেশ সেনাবাহিনী বিজ্ঞান ও প্রযুক্তি বিশ্ববিদ্যালয়   মেডিকেল কলেজ    সরকারি    খুলনা মেডিকেল কলেজ   বেসরকারি    খুলনা সিটি মেডিকেল কলেজ  গাজী মেডিকেল কলেজ   কারিগরি শিক্ষাপ্রতিষ্ঠান    পলিটেকনিক ইনস্টিটিউট    সরকারি   খুলনা সরকারি পলিটেকনিক ইনস্টিটিউট  খুলনা সরকারি মহিলা পলিটেকনিক ইনস্টিটিউট   বেসরকারি   সিটি পলিটেকনিক ইনস্টিটিউট  খান জাহান আলী বিজ্ঞান ও প্রযুক্তি মহাবিদ্যালয়  ম্যানগ্রোভ ইনস্টিটিউট অফ সাইন্স এন্ড টেকনোলজি   প্রশিক্ষণ কেন্দ্র    খুলনা কারিগরি প্রশিক্ষণ কেন্দ্র  খুলনা মহিলা কারিগরি প্রশিক্ষণ কেন্দ্র   কলেজ    সরকারি কলেজ    সরকারি ব্রজলাল কলেজ  খুলনা সরকারি মহিলা কলেজ  আযম খান সরকারি কমার্স কলেজ  খুলনা সরকারি কলেজ  সরকারি সুন্দরবন আদর্শ কলেজ  সরকারি পাইওনিয়ার মহিলা কলেজ  সরকারি হাজী মুহাম্মদ মুহসিন কলেজ  সরকারি মজিদ মেমোরিয়াল সিটি কলেজ  খুলনা সরকারি মডেল স্কুল এন্ড কলেজ   এমপিওভুক্ত কলেজ    আহছানউল্লাহ কলেজ  লায়ন্স স্কুল এন্ড কলেজ  খুলনা পাবলিক কলেজ  খুলনা কলেজিয়েট গার্লস্ স্কুল ও কেসিসি উইমেন্স কলেজ  বাংলাদেশ নৌবাহিনী স্কুল এন্ড কলেজ   বেসরকারি কলেজ    মাধ্যমিক বিদ্যালয়    সরকারি মাধ্যমিক বিদ্যালয়    খুলনা জিলা স্কুল  খুলনা সরকারি বালিকা উচ্চ বিদ্যালয়  গভ. ল্যাবরেটরি হাই স্কুল, খুলনা  সরকারি মডেল মাধ্যমিক বিদ্যালয়, খুলনা  খানজাহান আলী সরকারি মাধ্যমিক বিদ্যালয়  সরকারি করোনেশন মাধ্যমিক বালিকা বিদ্যালয়  দেলোয়ার আহমেদ সরকারি মাধ্যমিক বিদ্যালয়  সরকারি ইকবাল নগর বালিকা মাধ্যমিক বিদ্যালয়  সরকারি দৌলতপুর মুহসিন মাধ্যমিক বিদ্যালয়   এমপিওভুক্ত মাধ্যমিক বিদ্যালয়    আফিল উদ্দিন মাধ্যমিক বিদ্যালয়  দেয়ানা মাধ্যমিক বিদ্যালয়   ন্যাশনাল হাই স্কুল  শিরোমণি মাধ্যমিক বিদ্যালয়   বেসরকারি মাধ্যমিক বিদ্যালয়    সেন্ট জোসেফ্‌স উচ্চ বিদ্যালয়   তথ্যসূত্র     বিষয়শ্রেণী:শহর অনুযায়ী বাংলাদেশের শিক্ষাপ্রতিষ্ঠানের তালিকা
জাতীয় সড়ক ৫১ (এনএইচ ৫১) হল ভারতের একটি জাতীয় সড়ক। সড়কটি সম্পূর্ণভাবে গুজরাত রাজ্যের ভেতর পড়েছে।  National Highways Authority of India (NHAI)   পথ  জাতীয় সড়কটি সোমনাথ, রাজুলা, মহুয়া, তালাজা, ভাবনগর ও বেত দ্বারকার মধ্যে সংযোগ ঘটিয়েছে।   আরো দেখুন    ভারতের জাতীয় মহাসড়কের তালিকা  জাতীয় সড়ক উন্নয়ন পরিকল্পনা   তথ্যসূত্র   বহিঃসংযোগ   ভারতের এনএইচ নেটওয়ার্ক মানচিত্র  বিষয়শ্রেণী:ভারতের জাতীয় সড়ক